किसानों ने पावरकाॅम सब डिवीजन का किया घेराव
भास्कर संवाददाता | बहरामपुर
गांवोंमें वाटर सप्लाई के बिजली कनेक्शन काटने, ब्राह्मणी में बनाए गए 66 केवी सब स्टेशन को बहरामपुर के साथ जोड़ने और गांव सुल्तानी की महिला ऊषा रानी के घर बिजली मीटर लगाने के विरोध में किरती किसान यूनियन नेे पावरकाॅम के स्थानीय सब डिवीजन कार्यालय का घेराव कर धरना दिया गया।
धरने को संबोधित करते यूनियन के प्रदेश उप प्रधान सतबीर सिंह सुल्तानी, इफ्टू नेता कामरेड रमेश राणा, पेंडू मजदूर यूनियन के जिला प्रधान राज कुमार पंडोरी और किसान नेता तिरलोक सिंह ने कहा कि गांव सुलतानी की महिला ऊषा रानी ने बीती 16 जनवरी को मीटर कनेक्शन लगाने के लिए सिक्योरिटी जमा करवाई थी। लेकिन राजनीतिक दबाव के कारण उसके घर बिजली मीटर नहीं लगाया जा रहा है। बिजली बिलों के भुगतान होने के बहाने गांवों में वाटर सप्लाई के बिजली कनेक्शन काट कर लोगों को दूषित पानी पीने को मजबूर किया जा रहा है। वक्ताओं ने ऊषा रानी के घर के बिजली मीटर जल्द लगाने और गांवों में वाटर सप्लाई के काटे कनेक्शन बहाल करने की मांग करते हुए कहा कि यदि अधिकारियों ने इन मांगों को पूरा नही किया तो जल्द ही अगले संघर्ष का ऐलान किया जाएगा। इस मौके पर चन्नन सिंह दोरांगला, सरपंच जसबीर सिंह कठियाली, बनारसी दास संघोर, भजन सिंह चंडीगढ़ आदि शामिल थे।
सब डिवीजन का घेराव कर धरने पर बैठे किरती किसान यूनियन के मेंबर।
awa_Deva npi_Deva hin_Deva hin_Deva bho_Deva